वाला बरसादि

Kiran Kasturia

Zainab Tambawalla

दिनिरे कुनु मनुला आपाआमासे थेदा गोररि वाला बरसादि बासि पिन्स्युजि । ‘आमा, ङा चु बरसादि क्वान्गो ?’ मनुसे ङयोइजि । ‘दान्दे आहिन लाइनु, नाम खाबा दुइ खाबान मुला । दान्दे मु ह्याल मुला,’ आमासे सुङजि

लनिरे कुनुला रे ह्याल थेन छुबा मुबा । ‘आमा, तिनि नाम खाला ?’ मनुसे ङ्योइजि । ‘आखा मनु, तिनि नाम आखा । एसे बरसादि क्वान्जि बिसाम म्हिकादे एदा म्राङसि ङेसेला मुला, ’ आमासे सुङजि ।

मिरेकुनु, मु थिङगै मुबा । ‘आमा ङाला इच्छा पूरा ताला ? ’ मनुसे ङ्योइजि । ‘तिनि एला इच्छा अथुम्बा ताजि जा । दान्देमि खासुला जाजाबा प्लेन जे म्राङबा मुला, ’ आमासे सुङजि ।

न्हाबेङरेला कुनु ल्हानान क्रोबा छेप्पा मुबा । ‘नाम तिल्दा आखाबा मुला ताला ?’ मनुसे ङ्योइजि । ‘दारेम योनान नाम खाला ह्राङबा मुला जा । तिनिम दिनिरिन नाम खाबारि खाम्ला, ’ आमासे सुङजि

नारे कुनु मनु ह्रिसोल गेताङरि निगे लाबा मुबा । थेसे आमादेन ङ्योइजि, ‘आमा नाम खाजि बिसाम तिला लासे ? बरसादि बोरगो ?’ ‘बोरआतो, जा तिनि नाम आखा । जाजा तार खासुला प्लेनकादे मुरि ल्हानान तोर मुला, ’ आमासे सुङजि ।

सुङरे कुनु मु खासुसे गाप्चि । ‘आमा तिनि नाम खाला ?’ मनुसे ताङसि क्रिङबान ङ्योइजि । ‘हिन्ना लाइनु तिनि नाम खाबारि खाम्ला । तिलाइ म्लाङ्गै खासुकादे मारमार खाबान मुला, ’ आमासे सुङजि ।

कामरेकुनु स्योह्यान्दे मु ठेङबारि तिजि ! गडयाङगुडुङ्ग ! ‘आमा, चु तिप्लिङ राप्पा थेन थोला काइ हिन्ना ? दारेम योनान नाम खाला ताला आहिन ?’ मनुसे ङ्योइजि ।

‘आखिरि नाम ताइबारि तिजि ! ’ ‘ओ होइ, नाम खाजि, नाम खाजि, ’ मनु दिम फिरक्याप थोन्जि, ओसेम ताङसि क्रिङबान छ्योबारि वाङजि

थेला लिच्छा लिच्छा ह्यारबान आमासे सुङजि, ‘मनु एसे ह्राङला बरसादि बोरबारि म्लेजिम्हाले । ’

चु छ्योइ All Children Reading: A Grand Challenge for Development (ACR GCD) Founding Partners (the United States Agency for International Development [USAID], World Vision थेन Australian Government), होत्छेम Global Book Alliance से रोलासि छिपा हिन्ना। चु छ्योइ The Asia Foundation से छिपा हिन्ना । चुसे ACR GCD Founding Partners वा Global Book Allianceला तामगादे पुइतोबाला आरे । चुरि अनुवाद वा अनुकुलन लामा आडिक्पा वा आतोबा तामजुगु मुसाम ACR GCD ला आहिन बसि गोतोला। होत्छेम तिकाइ न्होङ्बा वा आडिक्पा मुसाइ नोन ACR GCD ला आहिन बिसि गोतोला ।

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story The Red Raincoat, Author: Kiran Kasturia . Illustrator: Zainab Tambawalla. Published by Pratham Books, https://storyweaver.org.in/stories/369-the-red-raincoat © Pratham Books. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

#_contributions_#